stanford-oval/wikipedia huggingface dataset:
תופעות שלמות פני שטח בעיבוד מכני
התהליכים המשפיעים על הנזקים בפני השטח

התעייפות החומר מוגדרת כנזק שנגרם לחלק עקב עומס מחזורי שמוגדר במספר המחזורים ובערכי העומס.
לחומר הגלם בתחילת עיבודו יש אנרגיה מינימלית בפני השטח .כל פעילות עיבוד שבבי או חימום מעלים את האנרגיה בפני השטח. וזו היא הסיבה העיקרית לנזקים בפני השטח. מאמצים שאריתיים גורמים לסדקים אשר מתפתחים לשברי התעייפות.
את התהליכים המשפיעים על תופעות שלמות פני השטח ניתן לחלק לשלוש קבוצות: תהליכים קונבנציונליים, תהליכים לא קונבנציונליים, ותהליכי גימור.
התהליכים המשפיעים על הנזקים בפני השטח > תהליכים קונבנציונליים

מוגדרים כתהליכים שבהם הכלי יוצר קשר עם משטח העבודה; לדוגמה: השחזה חריטה ועיבוד שבבי אחר.שמוגדרים תהליכי ייצור מכני
תהליכים אלה עלולים לפגוע בתופעות שלמות השטח אם נעשה שימוש בפרמטרים לא תקינים, כמו כלים לא מושחזים, מהירויות עיבוד גבוהות מדי, נוזל קירור או שימון לא תקינים, או פרמטרים לא נכונים של אופן ההשחזה. חימום קריטי יגרום נזקים לפני השטח אשר לעיתים ניתן יהיה לזהות אותם כשינוי צבע החלק לגוונים של כחול או אדום.
התהליכים המשפיעים על הנזקים בפני השטח > תהליכים לא קונבנציונליים

מוגדרים כתהליכים שבהם הכלי אינו יוצר מגע ישיר עם העובד. לדוגמה EDM, עיבוד אלקטרוכימי, וכרסום כימי. תהליכים אלה עלולים לגרום למאמצים שאריתיים ומסוכנים בפני השטח. יגרמו לתופעות פני שטח שונים בהתאם לאופן שליטת התהליכים; למשל, הם יכולים להשאיר משטח נטול לחץ, משטח מחודש או חספוס פני שטח מוגזם.
התהליכים המשפיעים על הנזקים בפני השטח > תהליכי הגימור

מוגדרים כתהליכים המשפרים את שלמות פני השטח. ניתן לשפר את המאמצים בפני השטח באמצעות SHOT Peening או roller burnishing או שניתן להסיר את השכבה המחודשת שהשאירה EDMing באמצעות כרסום כימי chemical milling.
תהליכי גימור יכולים להשפיע על פני השטח של החלקים במגוון רחב של שיטות. חלקם לניקוי או להסרת פגמים, שריטות, ונקבוביות, תהליכים אחרים משפרים או משנים את מראה פני השטח על ידי שיפור טיב השטח, המרקם או הצבע. הם יכולים גם לשפר את העמידות בפני קורוזיה, העמידות בפני שחיקה או להפחית חיכוך. ציפויים הם תהליך נוסף של גימור שנותן מרקם חיצוני איכותי על חומר גלם רגיל.
התהליכים המשפיעים על הנזקים בפני השטח > סיכום-המשתנים העיקריים

לתהליכי הייצור חמישה משתנים עיקריים המשפיעים על תופעות פני השטח: חומר העובד, כלי החיתוך, המכונה, תנאי הסביבה והפרמטרים השונים שניתנים לכיול בתהליכים.
הקפדה על תפעול נכון של משתנים אלה יכולה לשפר את תופעת שלמות פני השטח ולמנוע נזקי התעייפות ושבר.
טמפרטורות גבוהות הכרוכות בתהליכי עיבוד שונים.
דפורמציה פלסטית בחומר העובד (מאמצים שאריתיים).
גאומטרית פני השטח (חספוס, סדקים, עיוות).
תגובות כימיות, בעיקר בין הכלי לחומר העבודה.
לקריאה נוספת

Degarmo, E. Paul; Black, J T.; Kohser, Ronald A. (2003), Materials and Processes in Manufacturing (9th ed.), Wiley, ISBN 0-471-65653-4.
הערות שוליים

↑  עמוס אהרונוף, תופעות פני שטח בהשחזת מתק"ש, חיפה: הטכניון חיפה, 1976
↑  Dr. Michael Field, נבדק ב-2009-08-28
↑  Field, Michael, John F. Kahles, נבדק ב-2009-08-28
1 2  Degarmo, Black & Kohser 2003.
↑  Degarmo, Black & Kohser 2003, p. 779.
↑  Degarmo, Black & Kohser 2003
↑  Degarmo, Black & Kohser 2003
↑  Degarmo, Black & Kohser 2003, p. 779
↑  amos aharonof, Surface Integrity in Grinding, חיפה: טכניון חיפה, 1976
↑  Hughes f, coolant additives and diamond wheel efficiency -de beers, Diamond Information  l-11
↑  Malkin s, Thermal aspects of grinding-energy partition, The university of texas magazin 1971
1 2  Degarmo, Black & Kohser 2003, p. 780
תחנת שחם

תחנת שחם היא אחת מהתחנות בקו האדום כחלק מהדנקל, הנמצאת בפתח תקווה. מיקומה בהצטלבות רחוב ז'בוטינסקי ודרך רבין בפתח תקווה, צפונית לב.ס.ר סיטי וגלובל טאוורס. אזורי התעשייה קריית אריה ורמת סיב נמצאים בסמוך לתחנה, ושירות אוטובוסים מופעל בינה לבין גבעת שמואל ודרום רמת גן.
התחנה נפתחה, יחד עם שאר הקו האדום של הרכבת הקלה בגוש דן, בתאריך 18 באוגוסט 2023.
הקמת התחנה

בשנת 2009 הוחל בעבודות, שהסתיימו ב-2011, על נתיב תחבורה ציבורית לאורך רחוב ז'בוטינסקי בפתח תקווה. במקום לא הייתה תחנת אוטובוס כחלק מהנתיב.
בנובמבר 2014 נסגר נתיב התחבורה הציבורית. הסיבות לסגירת הנתיב היו העובדה שבציר נהרגו כ-21 אנשים מתאונות דרכים, והיות המסלול חלק מתוואי הקו האדום בפתח תקווה. על מנת לתת מענה תחבורה ציבורית ראוי, הועברו תחנות האוטובוס, שהיו לאורך הנתיב, בחזרה לצידי הכביש.
בדצמבר 2018 החלו עבודות להנחת מסילות הרכבת בתוואי והקמת תשתיות בשבילן. בינואר 2020 פורסמו צילומי אוויר במסלול הקו, בהם בין היתר, תועדה התחנה והמסילות אשר מוקמות במקום.
עם סיום הבנייה ומתן האישורים, התחנה נפתחה יחד עם שאר הקו האדום, בתאריך 18 באוגוסט 2023.
גלריית תמונות

שלט התחנה
תחנת שחם
רכבת ברציף מספר 1
רכבת ברציף מספר 2
סביבה

התחנה נמצאת סמוך לנקודת ההצטלבות של שני רחובות ראשיים בפתח תקווה: רחוב ז'בוטינסקי ודרך רבין. אזורי התעשייה קריית אריה ורמת סיב נמצאים נמצאים צפונית ודרומית (בהתאמה) לתחנה.
בסמוך לתחנה ממוקם מתחם ב.ס.ר סיטי. במתחם ארבעה מגדלים בני 30 קומות כל אחד, בשטח כולל של כ-150,000 מ"ר, ותחתיהם עמי ב.ס.ר סיטי (DAN TOWN), הכולל 25,000 מ"ר של מסחר ותעסוקה בשלושה מפלסים, חניון תת-קרקעי אשר כולל גם מתחם קטן לחנייה של אופניים וכ-1,000 מקומות חנייה לבאי המקום, עלות הפרויקט שנצפתה בעבר היא כ-1.6 מיליארד שקלים.
כמו כן סמוכים לתחנה צמד מגדלי GLOBAL TOWERS, המתנשאים לגובה של 32 קומות ו-36 קומות וצפויים לאכלס 105,000 מ"ר משרדים ואף כ-8,000 מ"ר למטרות מסחר. מתחת למגדלים נמצא מתחם גלובל סטריט, המתפרס על פני שטח כ-10,000 מטרים רבועים של מסחר ובילוי באוויר הפתוח, ומכיל מספר גדול של מותגים ובנקים מובילים.
מתחמים קרובים במיוחד לתחנה, אך המשורתים על ידי תחנות רכבת אחרות בקו האדום, הם הקניון הגדול, הפארק הגדול ובו האגם האקולוגי של העיר (משורתים על ידי תחנת בילינסון) וכן אזור התעשייה קריית אריה, ושטחי המגורים של שכונת קריית מטלון, שבסמוך אליהם שוכנת תחנת שנקר.
בנוסף, מיקומה התחבורתי המרכזי של התחנה, בצמוד לדרך רבין ולרחובות האורך ברמת סיב, גורם לחברות האוטובוסים קווים ואפיקים להפעיל קווים לתחנת הרכבת מגבעת שמואל וחלקים בדרום רמת גן.
הערות שוליים

↑  הפרויקט הגדול ביותר בישראל יוצא לדרך: השר כץ הנחה את נת"ע לפרסם מחר מכרז ענק בהיקף של מיליארדי שקלים לחפירת מנהרות הרכבת הקלה בתל אביב, (אורכב 23.03.2016 בארכיון Wayback Machine)
↑  רענן בן צור, הגיע הזמן: נסגר "ציר המוות" בפתח תקווה, באתר ynet, 12 בנובמבר 2014
↑  מתן דויטש, מעל ומתחת לאדמה: צפו בעבודות להקמת הרכבת הקלה בפתח תקוה (וידאו), באתר mynet‏ פתח תקוה, 11 בדצמבר 2018
↑  מסילות בפתח תקווה. הקו האדום., נבדק ב-2023-08-23
↑  יובל שדה, יש תאריך: הקו האדום של הרכבת הקלה ייפתח ב-18 באוגוסט, באתר כלכליסט, 4 באוגוסט 2023
↑  B.S.R CITY, B.S.R CITY
↑  DAN TOWN - מתחם מסחר ובילוי ענק מוקם כעת בפתח תקווה, באתר ynet, 10 באוקטובר 2019
↑   נמרוד בוסו, הפרויקט החדש של ב.ס.ר: ארבעה מגדלי משרדים וקניון ב"מתחם אסם" בפתח תקווה, באתר TheMarker‏, 25 בדצמבר 2016
↑  אלפי אליהו שאולי, ‏פתח-תקווה: שני מגדלי משרדים ייבנו ברחוב ז'בוטינסקי, באתר גלובס, 23 בינואר 2017
↑  מתחם גלובל סטריט, באתר מגדלי ישראל
↑  הדרך הקלה לרכבת הקלה, באתר עיריית גבעת שמואל, ‏31 ביולי 2023
מגדלי ב.ס.ר סיטי בבנייתם, יוני 2020
מגדלי GLOBAL TOWERS לאחר סיום הבנייה של אחד מהם
תחנת שאול המלך

תחנת שאול המלך היא תחנת רכבת קלה תת-קרקעית מתחת לדרך בגין, מדרום לשדרות שאול המלך ובניצב לרחוב מוזס בתל אביב. התחנה נבנתה כחלק מהקו האדום של הדנקל.
מבנה התחנה

התחנה נבנתה בעומק של 27 מטר ומשתרעת לאורך של כ-150 מטר מתחת לדרך בגין. רוחב רציפי התחנה 10 מטר ושטח התחנה 3,139 מטר רבוע. הצפי לכמות הנוסעים היומית הוא כ-19,000. לתחנה שתי כניסות, כניסה צפונית הממוקמת סמוך למפגש הרחובות שדרות שאול המלך ודרך בגין, כניסה זו תחובר לבית החולים איכילוב במנהרה תת-קרקעית להולכי רגל באורך של כ-200 מטר. כניסה דרומית לתחנה ממוקמת סמוך למקום בו שכן "בית ידיעות אחרונות", עד שנהרס בשנת 2017. כניסה זו תתחבר למרכז עזריאלי כחלק מפרויקט ההרחבה שלו.
| כניסה | נגישות | אתר סמוך |
| --- | --- | --- |
| A | מעלית, דרגנוע ומדרגות | מחנה רבין, המרכז הרפואי תל אביב, בית אסיה, מוזיאון תל אביב, בית הדר דפנה |
| B | דרגנוע ומדרגות | מידטאון תל אביב |
| C | מדרגות | מרכז עזריאלי, תחנת תל אביב – השלום |
היסטוריה

במאי 2015 זכו ביחד חברת סולל בונה וחברת CRTG (אנ') הסינית במכרז לבניית המנהרות והתחנות בחלק המערבי של הקו האדום הכולל גם את תחנת שאול המלך.
ב-3 בדצמבר 2015 החלו העבודות להקמת התחנה והופעלו הסדרי תנועה חדשים במתחם העבודות.
ב-2021 בוצעו בתחנה עבודות הגמרים ובניית הכניסות לתחנה. ב-1 במרץ 2022, נת"ע חשפה לראשונה את התחנה.
ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.
מיקום

התחנה ממוקמת על דרך בגין, מדרום לשדרות שאול המלך ובסמוך לרחוב מוזס. התחנה אף ממוקמת בסמוך למגדלי עזריאלי, לקריה ולבית החולים איכילוב, ובעתיד התחנה תחובר למגדלי עזריאלי ובית החולים איכילוב באמצעות מעברים תת-קרקעיים.
הערות שוליים

↑  תחנת "שאול המלך", באתר נת"ע
↑   אורן דורי, הרכבת הקלה בת"א תחובר לאיכילוב במנהרה תת קרקעית, באתר TheMarker‏, 15 במרץ 2017
↑  הדי כהן, ‏אריסון והסינים יכרו מנהרות הרכבת בת"א ב-2.9 מיליארד ש', באתר גלובס, 19 במאי 2015
↑  אילן ליאור, עבודות הרכבת הקלה בתל אביב מתרחבות, באתר הארץ, 1 בדצמבר 2015
↑  קבלו את תחנת שאול המלך!, נת"ע בפייסבוק, 1 במרץ 2022
קומת הכרטוס בתחנה, יולי 2022
"בית ידיעות אחרונות", שנהרס בשנת 2017. במיקום זה נבנתה הכניסה הדרומית לתחנה.
שנת חמשת הקיסרים

שנת חמשת הקיסרים הוא כינוי לשנת 193 לספירה, בה היו חמישה טוענים לתואר הקיסר הרומי: פרטינקס, קלודיוס אלבינוס (אנ'), פסקניוס ניגר, דידיוס יוליאנוס וספטימיוס סוורוס. בשלושה מתוכם הכיר הסנאט הרומי כקיסרי האימפריה הרומית: פרטינקס, דידיוס יוליאנוס, וספטימיוס סוורוס.
בשנה זו, החלה מלחמת אזרחים באימפריה הרומית. היא נסתיימה בניצחונו של סוורוס בשנת 197. הוא הקים את השושלת הסוורית.
מקומודוס לפרטינקס

פרטינקס עלה לשלטון לאחר התנקשות בקיסר קומודוס.
זהות האדם שתכנן את הרצח של קומודוס נחשבת נושא שנוי במחלוקת. מקורות מסוימים מתארים את פרטינקס בתור המוח של ההתנקשות מכיוון שהוא הוכתר כקיסר ברגע שקומודוס נהרג. עם זאת, נראה שההאשמות נגד פרטינקס הגיעו מאויביו, במאמץ לפגוע במוניטין שלו. זאת כאשר נראה שהמאשימים הללו לא ידעו מי תכנן את ההתנקשות. על פי קסיוס דיו והרודיאנוס לפרטינקס לא הייתה כל זיקה למעשה הרצח.
פרטינקס השיג את עוצמתו הפוליטית בכך שהתקדם במעלה הדרגות הצבאיות. הוא היה פרוקונסול של הפרובינקיה אפריקה, מה שהפך אותו לראשון מבין כמה קיסרים שהחלו את הקריירה הפוליטית שלהם באפריקה. מאחר שרוב האצילים נרצחו בטבח שיזם קומודוס בשנת 192, פרטינקס היה אחד הפקידים הבכירים הבודדים שנותרו להיות הקיסר החדש. בעת ההתנקשות בקומודוס, הוא היה לפרייפקטוס העירוני ("ראש העיר") של רומא.
מיד לאחר הירצחו של קומודוס, הגיעו אקלקטוס (משרתו של קומודוס) ואיימיליוס לייטוס (מפקד המשמר הפרטוריאני), מראשי הקושרים נגד קומודוס, אל פרטינקס והציעו לו את השלטון. בתחילה סירב פרטינקס כיוון שסבר שמדובר במזימה מצד קומודוס לבחון את נאמנותו, אולם לאחר שהשתכנע שקומודוס אכן מת, הסכים לקבל את התפקיד.
חיילי המשמר הפרטוריאני קיבלו אותו כיורשו של קומודוס לאחר שלייטוס הבטיח להם סכום כסף גדול. הסנאט הכתיר את פרטינקס והעתיר על פרטינקס כיבודים, שאת חלקם, כגון תואר אוגוסטה לאשתו ותואר קיסר לבנו, סירב לקבל.
מפרטינקס ליוליאנוס

פרטינקס התמודד עם קשיים עקב מצבה הכלכלי המתפורר של האימפריה וההאשמות כי היה שותף להתנקשות בקומודוס. עקב בזבזנותו של קומודוס, התרוקן אוצר האימפריה. המצב היה חמור כל כך שפרטינקס נאלץ למכור חפצי מותרות מהארמון, עבדים ופילגשים של קומודוס, אולם גם כך הצליח לשלם לחיילי המשמר הפראטוריאני רק חצי מסכום המענק שהבטיח להם. ב-28 במרץ 193 פרצה קבוצת חיילים ממורמרת אל ארמונו של פרטינקס ורצחה אותו.
לאחר רצח פרטינקס ערך המשמר הפרטוריאני מכירה פומבית לתפקיד הקיסר. דידיוס יוליאנוס, הפרוקונסול של אפריקה, זכה במכירה הפומבית, כשהוא ניצח את טיטוס פלביוס קלאודיוס סולפיסיאנוס (חותנו של פרטינקס, ו"ראש העיר" החדש של העיר רומא). סולפיסיאנוס הציע 20,000 מטבעות ססטרטיוס לכל חייל כדי לקנות את נאמנותו (פי שמונה משכורתו השנתית אותו סכום שהציע מרקוס אורליוס בשנת 161). עם זאת, דידיוס יוליאנוס הציע להם 25,000 מטבעות והוכרז כקיסר על ידי הסנאט ב-28 במרץ.
עד מהרה אישר הסנאט גם את מינויו של דידיוס יוליאנוס. הוא העניק לאשתו ולבתו את התואר אוגוסטה. מכיוון שהוא קנה את מעמדו במקום לרכוש אותו באמצעות ירושה או כיבוש, הוא היה קיסר לא פופולרי.
מיוליאנוס לסוורוס

לאחר הכתרת דידיוס יוליאנוס, מרדו שלושה מפקדים: פסקניוס ניגר בפרובינקיה סוריה, ספטימיוס סוורוס בפאנוניה וקלודיוס אלבינוס בבריטניה. הם סירבו לקבל את סמכותו של יוליאנוס כקיסר ובמקום זאת הכריזו על עצמם כקיסרים. יוליאנוס הכריז על סוורוס כאויב ציבור מכיוון שהיה הקרוב מבין השלושה לרומא, מה שהפך אותו לאויב המסוכן ביותר.
שליחים ששלח סוורוס מפאנוניה הציעו לאלבינוס את התואר קיסר והוא התרצה. לאחר מכן, פנה סוורוס להתמודד עם יוליאנוס וצעד עם צבאותיו לרומא. האמתלה שסיפק לחייליו הייתה נקמת דמו של פרטינקס.
בדרך לרומא לא נתקלו כוחותיו בהתנגדות משום שתומכיו של יוליאנוס נטשו אותו זה אחר זה. הסנאט העביר הצעה שהכריזה על סוורוס כקיסר, העניק כבוד אלוהי לפרטינקס וגזר את דינו של יוליאנוס למוות.  דידיוס יוליאנוס הורה על הוצאה להורג של לייטוס והקושרים נגד קומודוס, בחשד שהם יתמכו בסוורוס. ב-2 ביוני, עוד לפני שהגיע לרומא, נטשו חיילי המשמר הפרטוריאני את קיסרם והרגוהו. יוליאנוס נהרג בארמון על ידי חייל, לאחר 66 ימי שלטון בלבד. כל שנותר לסוורוס היה להיכנס לבירה ולזכות בה ללא קרב.
סוורוס וניגר

ספטימיוס סוורוס השתלט על רומא אך בשלב זה לא על האימפריה כולה. פסקניוס ניגר שהוכרז אף הוא כקיסר לאחר מותו של פרטינקס, ביסס את מעמדו בחלקה המזרחי של האימפריה ועסק בהכנת צבאו לקראת הקרב מול סוורוס.
המלחמה נמשכה כשנה כאשר כוחותיו העדיפים של סוורוס, שהצליח למנוע חזית נוספת במערב מול אלבינוס, דחקו את הצבא הנאמן לניגר מזרחה. ניגר עצמו נהרג ליד אנטיוכיה ב-194, אולם העיר ביזנטיון החזיקה מעמד עוד שנה תמימה לאחר מכן וסרבה להיכנע לסוורוס אף על פי שכל שאר ערי מזרח האימפריה סרו למרותו. סוורוס אפילו הורה לשלוח לעיר את ראשו הכרות של פסקניוס ניגר אך ללא הועיל. לבסוף נכבשה העיר ונענשה על מרדנותה בהריסת חומותיה.
סוורוס ואלבינוס

קלודיוס אלבינוס, אשר נשא בתואר קיסר ונמנע מלקרוא תיגר על סוורוס בפומבי, היה מטרתו הבאה של סוורוס. משהובסו יריביו במזרח, יכול היה למנות את בנו קרקלה לתואר קיסר, לדחוק הצידה את אלבינוס ולהכריז עליו כאויב הציבור. ניסיונו להתנקש באלבינוס כשל. אלבינוס מצידו גייס את כוחותיו ופלש לגאליה, ככל הנראה לאחר פרובוקציות של סוורוס כנגד כוחותיו. המלחמה נמשכה עד שנת 197 ונסתיימה בניצחונו של סוורוס בקרב ליד ליון, קרב אשר נטה בתחילה לטובתו של אלבינוס דווקא ועלה לסוורוס בחיילים רבים, אך הסתיים בהתאבדותו של אלבינוס המובס. הקרב בליון היה הראשון בו נטל ספטימיוס חלק בעצמו.
ראו גם

שנת ארבעת הקיסרים
שנת שלושת הקיסרים
לקריאה נוספת

דיו קסיוס, Roman History, Epitome of Book LXXIV
היסטוריה אוגוסטה
הרודיאנוס, Roman History
הערות שוליים

1 2  The Cambridge Ancient History Volume 11 The High Empire, AD 70–192, 2nd edition Cambridge University Press 2000 page 193-194
1 2  Abdur Rahman, The African Emperor? The Life, Career and Rise to Power of Septimius Severus, Abdur Rahman's Corner, ‏2006-06-05 (באנגלית)
1 2  Birley, Arthur R. Septimius Severus: The African Emperor. ניו יורק: Routledge, 1999. 89–128.
↑  Roman Emperors - DIR Didius Julianus, www.roman-emperors.org
↑  Historia Augusta • Life of Didius Julianus, penelope.uchicago.edu
↑  Cassius Dio, lxxiv, 13.2–5; Historia Augusta, Didius Julianus, 4.2–7; Herodian, ii.7.3.
↑  Cassius Dio, lxxiv, 14.3–4; Historia Augusta, Didius Julianus, 5.1–2.
↑  Historia Augusta, Didius Julianus, 5.3; Septimius Severus, 5.5.
↑  Cassius Dio, lxxiv, 17.4; Historia Augusta, Didius Julianus, 8.7; Herodian, ii.12.6.
↑  Dio, lxxiv, 17.5; Historia Augusta, Didius Julianus, 8–9.
↑  Historia Augusta, Clodius Albinus 4-10
| קיסרי רומא |
| --- | --- | --- |
| תקופת הפרינקיפט | אוגוסטוס קיסר • טיבריוס קיסר • קליגולה • קלאודיוס קיסר • נירון קיסר • גלבה • אותו • ויטליוס • אספסיאנוס • טיטוס • דומיטיאנוס • נרווה • טראיאנוס • אדריאנוס • אנטונינוס פיוס • לוקיוס ורוס • מרקוס אורליוס • קומודוס • פרטינקס • דידיוס יוליאנוס • ספטימיוס סוורוס • קרקלה (עם גטה) • מקרינוס • אלאגבאלוס • אלכסנדר סוורוס |  |
| תקופת משבר המאה השלישית | מקסימינוס תראקס • גורדיאנוס הראשון עם גורדיאנוס השני • פופיאנוס ובלבינוס • גורדיאנוס השלישי • פיליפוס הערבי • דקיוס עם הרניוס אטרוסקוס • טרבוניאנוס גאלוס עם הוסטיליאנוס • טרבוניאנוס גאלוס עם וולוסיאנוס • איימליאנוס • ולריאנוס עם גליאנוס • גליאנוס • קלאודיוס השני גותיקוס • קווינטילוס • אורליאנוס • טקיטוס • פלוריאנוס • פרובוס • קארוס • קארינוס עם נומריאנוס |  |
| תקופת הדומינט | דיוקלטיאנוס עם מקסימיאנוס • קונסטנטיוס כלורוס • גלריוס • פלביוס ולריוס סוורוס • מקסימינוס דאיה • מקסנטיוס • ליקיניוס • קונסטנטינוס "הגדול" • קונסטנטיוס השני עם קונסטנס ועם קונסטנטינוס השני • יוליאנוס • יוביאנוס • ולנטיניאנוס הראשון עם ואלנס • גרטיאנוס עם ולנטיניאנוס השני • תאודוסיוס הראשון |  |
האימפריה הרומית
תנוחת כפיות

.
חבורת חתלתולים בשנת כפיות
וריאציה של יחסי מין בתנוחת הכפיות
תנוחת "כפיות" (באנגלית: Spooning) היא תנוחת שכיבה זוגית (או קבוצתית; המשמעות היא לרוב בהקשר של שני אנשים), שבה נחים על הצד כשגבו של האחד מופנה אל חזיתו של השני, שיכול כך לחבק אותו במצב אופקי. הדבר מזכיר סידור כפיות באגד זו לצד זו, כשהחלק הקמור של האחת נכנס בהתאמה בחלק הקעור של זו שמאחוריה. התנוחה משמשת לרוב בעת שינה זוגית, כשהצד החיצוני "מקפל" בתוכו את הצד הפנימי, בתנוחה עוברית-למחצה, ו"מגונן" עליו בעת השינה. תנוחה כזו גם מאפשרת את שטח-המפגש המרבי בין גופם של שני השותפים לשינה, כשאיברים רבים באים במגע זה עם זה. מסיבה זו היא נושאת דימוי של קרבה, אינטימיות והרמוניה.
פעמים רבות, בעוד שהצד הפנימי חש בנוח ויכול להירדם בקלות, הצד החיצוני מתקשה לחוש בנוח. בין היתר, במצב שבו הזרוע מונחת מתחת לגופו של האדם הישן לפניו, כחלק מהחיבוק, משקל גופו לוחץ על היד ומקשה על ההירדמות. בנוסף, היות שפניו של הצד המחבק מופנים אל עורפו של הצד המחובק, זרימת האוויר אל פיו ואפו של הצד החיצוני אינה תמיד חופשית ומלאה.
תנוחת מין

מלבד ההקשר של התנוחה כתנוחת שינה, היא נפוצה גם כתנוחה מינית. כאן, הצד החיצוני יהיה לרוב גבר שמחדיר - בשכיבה על הצד - את איבר מינו לאיבר מינה של אישה או לפי הטבעת של גבר או של אישה. במקרים רבים הצד הפנימי מרים מעט את רגלו העליונה אל מעבר לרגלו של הצד החודר, וכך מקל עליו. גם במצב זה, כמו בשינה, החזה של הצד החיצוני יכול להיות צמוד אל גבו של הפנימי, וכך להביא אינטימיות פיזית; אולם יש ורק האגנים מחוברים. התנוחה מכונה גם "תנוחת 99".
ראו גם

דוגי סטייל
69 (תנוחה)
התנוחה המיסיונרית
תומאס בראג

תומאס בראג (באנגלית: Thomas Bragg;‏ 9 בנובמבר 1810 – 21 בינואר 1872) היה פוליטיקאי ועורך דין אמריקאי, שכיהן כמושל קרוליינה הצפונית בין השנים 1855 – 1859. במהלך מלחמת האזרחים האמריקנית הוא שימש כתובע הכללי בקבינט של קונפדרציית המדינות של אמריקה ("הקונפדרציה"). בראג היה אחיו הבכור של הגנרל ברקסטון בראג.
ביוגרפיה

בראג נולד בוורנטון, שבקרוליינה הצפונית, למד בבית הספר התיכון המקומי ומאוחר יותר למד באקדמיה הצבאית של ורמונט, כיום אוניברסיטת נוריץ'. ב-1833 הוא התקבל ללשכת עורכי הדין והחל לעסוק במקצועו בג'קסון שבקרוליינה הצפונית. בין השנים 1842 – 1843 הוא כיהן כחבר באספה הכללית של המדינה ושימש כתובע של מחוז נורת'האמפטון. בין השנים 1855 – 1859 הוא כיהן בתפקיד מושל קרוליינה הצפונית. לאחר מכן הוא נבחר לסנאט ארצות הברית וכיהן בו עד פרוץ מלחמת האזרחים. עם פרישת מדינות הדרום מן האיחוד הוא התפטר והורחק מהסנאט. ב-1861 הוא מונה על ידי נשיא הקונפדרציה ג'פרסון דייוויס לתובע הכללי של הקונפדרציה, תפקיד בו הוא כיהן עד התפטרותו ב-1862. הוא המשיך בעיסוקו בעריכת דין עד מותו ב-1872 והיה גם יושב הראש של הוועד המנהל המרכזי של המפלגה הדמוקרטית בקרוליינה הצפונית (אז נקראה המפלגה הדמוקרטית-שמרנית). הוא נטמן בבית הקברות אוקווד שבראלי, קרוליינה הצפונית.
תנועה אחורית, סגורה, מעוגלת

| תנועה אחורית, סגורה, מעוגלת |
| --- | --- |
 u
 מספר IPA:  308
קידוד
 יוניקוד:  U+0075
 X-SAMPA:  u
 Kirshenbaum:  u
להקשבה
 
רשימת עיצורים
תנועה אחורית סגורה מעוגלת היא צליל תנועתי הנפוץ בשפות מדוברות רבות. סמל ה-IPA לתנועה הוא U לטינית קטנה /u/.
התרחשות

| שפה | מילה | IPA | משמעות |
| --- | --- | --- | --- |
| אנגלית | food | [fuːd] | 'אוכל' |
| עברית | סוּג | [sug] | 'סוג' |
ראו גם: IPA, עיצורים
כאשר מופיעות זוג תנועות באותה משבצת, הימנית מעוגלת.
ראו גם

| צלילי שפות העולם> עיצורים.בסיסי החיתוך | צלילי שפות העולם> עיצורים.אופני החיתוך |
| --- | --- |
דו-שפתיים - שפתיים-שיניים - שיניים-שפתיים - לשוניים-שפתיים   שיניים - מכתשיים - בתר-מכתשיים - מכתשיים-חיכיים - כפופים   חיכיים - וילוניים - ענבליים - סדקיים - כיסוי-גרוניים - לועיים  בסיס חיתוך משני: מלועלעים - מוולנים - מחונככים - משופתתים: ריאתיים: אפיים - סותמים - חוככים - מקורבים   מקישים - רוטטים - צידיים - מחוככים  לא ריאתיים: מסודקים - מפונמים - מצוצים
תנועות
מיקום התנועות: גובה התנועות
אחוריות - כמעט-אחוריות - מרכזיות - כמעט-קדמיות - קדמיות: סגורות - כמעט-סגורות - חצי-סגורות - אמצעיות  חצי-פתוחות - כמעט-פתוחות - פתוחות
ראו גם: אלפבית פונטי בינלאומי – פורמנט
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
תחרות העל בביל 2012

תחרות העל בשחמט התקיימה בביל בשווייץ בין התאריכים 23 ביולי ל-3 באוגוסט 2012. זו השנה ה-45 בה התקיימה התחרות בעיר ביל, וזו הייתה התחרות החזקה ביותר שהתקיימה בה מעולם, תחרות בקטגוריה 21, במד כושר ממוצע של 2756.
בתחרות הבזק שהתקיימה יום לפני תחילת התחרות זכה היקארו נקמורה שניצח בגמר את אטיין בקרו.
משתתפי התחרות

מגנוס קרלסן - רב אמן נורווגי המדורג במקום ה-1 בעולם בשחמט עם 2881 נקודות במד הכושר של פיד"ה (נכון ליוני 2014).
היקארו נקמורה - רב אמן אמריקאי, המדורג במקום ה-7 בעולם בשחמט עם 2778 נקודות, לפי דירוג פיד"ה (נכון ליולי 2012).
אלכסנדר מורוזביץ' - רב אמן רוסי, המדורג במקום ה-9 בעולם בשחמט עם 2770 נקודות, לפי דירוג פיד"ה (נכון ליולי 2012). - נאלץ לפרוש לאחר שחלה לפני הסיבוב השלישי של התחרות. הוחלף על ידי ויקטור בולוגן המדורג במקום ה-20 בעולם עם 2732 נקודות
וואנג האו - רב אמן סיני המדורג במקום ה-15 בעולם בשחמט עם 2739 נקודות במד הכושר של פיד"ה (נכון ליולי 2012).
אטיין בקרו - רב אמן צרפתי, המדורג במקום ה-31 בעולם בשחמט עם 2713 נקודות, לפי דירוג פיד"ה (נכון ליולי 2012).
אניש גירי - רב אמן הולנדי, המדורג במקום ה-49 בעולם בשחמט עם 2696 נקודות, לפי דירוג פיד"ה (נכון ליולי 2012).
תוצאות התחרות

בתחרות זו ננקטה שיטת ניקוד של 3 נקודות לניצחון, נקודה לתיקו ואפס נקודות להפסד.
על פי שיטה זו זכה במקום הראשון רב האמן הסיני וואנג האו, עם 19 נקודות, לפני מגנוס קרלסן שצבר 18, אניש גירי והיקארו נקמורה עם 16, אטיין באקרו עם 7 נקודות, אלכסנדר מורוזביץ' וויקטור בולוגן עם 4 נקודות.
וואנג האו (+6 −3 =1), מגנוס קרלסן (+4 −0 =6), אניש גירי (+4 −2 =4), היקארו נקמורה (+4 −2 =4), אטיין באקרו (+1 −5 =4), אלכסנדר מורוזביץ' וויקטור בולוגן (+1 −8 =0).
הערות שוליים

↑  מגנוס קרלסן, באתר פיד"ה (באנגלית)
↑  היקארו נקמורה, באתר פיד"ה (באנגלית)
↑  אלכסנדר מורוזביץ', באתר פיד"ה (באנגלית)
↑  ויקטור בולוגן, באתר פיד"ה (באנגלית)
↑  וואנג האו, באתר פיד"ה (באנגלית)
↑  אטיין באקרו, באתר פיד"ה (באנגלית)
↑  אניש גירי, באתר פיד"ה (באנגלית)
תחרות המועמדים 2014

תחרות המועמדים בשחמט בשנת 2014ה, התקיימה בחנטי-מנסייסק בין התאריכים 13 במרץ 2014 ל-31 במרץ 2014. בתחרות התקיימו ארבעה עשר סיבובים. התחרות בקטגוריה 21 (מד כושר ממוצע 2770).

 מנצח התחרות וישוואנתן אנאנד התמודד עם אלוף העולם באותה עת, מגנוס קרלסן, על תואר אלוף העולם בשחמט, בתחרות שנערכה בעיר סוצ'י בחודש נובמבר 2014.
משתתפי התחרות

1. לבון ארוניאן מד כושר 2830 שני במד הכושר העולמי 

2. ולדימיר קראמניק מד כושר 2787 ,אלוף העולם בין השנים 2000 ל-2007, שלישי במד הכושר 

3. וסלין טופאלוב מד כושר 2785, אלוף העולם של פיד"ה ב-2005 כאשר ניצח באליפות של פיד"ה (עם 10 נקודות ב-14 משחקים), תחרות בה סירב לשחק קרמניק, שהפסיד לטופאלוב מספר פעמים בשנה שקדמה לה, רביעי במד הכושר

4. וישוואנתן אנאנד מד כושר 2770, אלוף העולם בין השנים 2007–2013, שמיני במד הכושר

5. סרגיי קריאקין מד כושר 2766 תשיעי במד הכושר 

6. פטר סבידלר מד כושר 2758 11 במד הכושר 

7. שחריאר ממדיארוב מד כושר 2757 13 במד הכושר 

8. דמיטרי אנדרייקין מד כושר 2709 39 במד הכושר
וישוואנתן אנאנד
ולדימיר קראמניק
דימיטרי אנדרייקין
וסלין טופאלוב
שחריאר ממדיארוב
לבון ארוניאן
סרגיי קריאקין
פטר סבידלר
תוצאת התחרות

|  | משתתף | מד כושר | 1 | 1 | 2 | 2 | 3 | 3 | 4 | 4 | 5 | 5 | 6 | 6 | 7 | 7 | 8 | 8 |  | + | − | = | נקודות | מקום |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | וישוואנתן אנאנד | 2770 | XX | XX | ½ | ½ | ½ | ½ | 1 | ½ | ½ | ½ | 1 | ½ | ½ | ½ | ½ | 1 |  | 3 | 0 | 11 | 8½ | 1 |
| 2 | סרגיי קריאקין | 2766 | ½ | ½ | XX | XX | 0 | 1 | ½ | ½ | ½ | ½ | 0 | 1 | ½ | 1 | ½ | ½ |  | 3 | 2 | 9 | 7½ | 2 |
| 3 | ולדימיר קראמניק | 2787 | ½ | ½ | 1 | 0 | XX | XX | 1 | ½ | ½ | ½ | ½ | ½ | ½ | 0 | 0 | 1 |  | 3 | 3 | 8 | 7 | 3 |
| 4 | שחריאר ממדיארוב | 2757 | 0 | ½ | ½ | ½ | 0 | ½ | XX | XX | 1 | ½ | 0 | 1 | 1 | ½ | ½ | ½ |  | 3 | 3 | 8 | 7 | 4 |
| 5 | דמיטרי אנדרייקין | 2709 | ½ | ½ | ½ | ½ | ½ | ½ | 0 | ½ | XX | XX | ½ | 1 | 0 | ½ | 1 | ½ |  | 2 | 2 | 10 | 7 | 5 |
| 6 | לבון ארוניאן | 2830 | 0 | ½ | 1 | 0 | ½ | ½ | 1 | 0 | ½ | 0 | XX | XX | 1 | ½ | ½ | ½ |  | 3 | 4 | 7 | 6½ | 6 |
| 7 | פטר סבידלר | 2758 | ½ | ½ | ½ | 0 | ½ | 1 | 0 | ½ | 1 | ½ | 0 | ½ | XX | XX | 1 | 0 |  | 3 | 4 | 7 | 6½ | 7 |
| 8 | וסלין טופאלוב | 2785 | ½ | 0 | ½ | ½ | 1 | 0 | ½ | ½ | 0 | ½ | ½ | ½ | 0 | 1 | XX | XX |  | 2 | 4 | 7 | 6 | 8 |